138 
En lignende med Støvpartikler blandet ISTedbør er den 3die og 
4de falden i Skaane, ved Kysten af Halland og i Stockholm. 
De Skyer, fra hvilke Regnen faldt, skildres at have haft et 
ejendommeligt gulbrunt Udseende. 
I Forbindelse hermed skal anføres, at efter en Meddelelse fra 
Insterburg i den nordøstlige Del af Pi’eussen, var Atmosfæren i de 
3 første Dage af Maj Maaned opfyldt af en saa tæt Dunstmasse, 
der betegnes at være forskellig fra almindelig Taage, at Solen 
næsten helt tabte sin Glans og kun formaaede at kaste et mat Skær 
over Jorden. Fra den 28. April til den 3. Maj havde Vinden i 
denne Del af Preussen blæst mellem Kord og Øst. 
Den urene Regn er i de første Dage af Maj ogsaa iagttagen 
i Omegnen af St. Petersborg (Zarskoe Zelo). Ifølge Meddelelse fra 
russiske Blade rasede der i Sydrusland i Nærheden af det Asowske 
Hav den 30. April og de første Dage af Maj en Storm, der stundom 
steg til Orkanstyrke, og under hvilken Atmosfæren var saa opfyldt 
af Støv, at Solen ofte ikke kunde ses, omendskøndt ingen Skyer 
eller Taage kunde iagttages paa Himlen. Efter al Sandsynlighed 
har denne Storm strakt sig over hele den sydrussiske Steppe. 
Yderligere Efterretninger om Fænomenets Iagttagelse paa 
andre Steder maa oppebies, førend man kan danne sig en sikker 
Mening om, fra hvilken Egn af Jorden, Støvet er kommet. 
